CELEX: 62009CA0018
Language: sk
Date: 2010-02-04 00:00:00
Title: Vec C-18/09: Rozsudok Súdneho dvora (siedma komora) zo 4. februára 2010 — Európska komisia/Španielske kráľovstvo [Nesplnenie povinnosti členským štátom — Slobodné poskytovanie služieb — Nariadenie (EHS) č. 4055/86 — Článok 1 — Námorná doprava — Prístavy všeobecného významu — Prístavné poplatky — Oslobodenia a zľavy]

27.3.2010   
            
            
               SK
            
            
               Úradný vestník Európskej únie
            
            
               C 80/5
            
         Rozsudok Súdneho dvora (siedma komora) zo 4. februára 2010 — Európska komisia/Španielske kráľovstvo
   (Vec C-18/09) (1)
   
   (Nesplnenie povinnosti členským štátom - Slobodné poskytovanie služieb - Nariadenie (EHS) č. 4055/86 - Článok 1 - Námorná doprava - Prístavy všeobecného významu - Prístavné poplatky - Oslobodenia a zľavy)
   2010/C 80/08
   Jazyk konania: španielčina
   
      Účastníci konania
   
   
      Žalobkyňa: Európska komisia (v zastúpení: K. Simonsson a L. Lozano Palacios, splnomocnení zástupcovia)
   
      Žalovaný: Španielske kráľovstvo (v zastúpení: B. Plaza Cruz, splnomocnený zástupca)
   
      Predmet veci
   
   Nesplnenie povinnosti členským štátom — Porušenie článku 1 nariadenia Rady (EHS) č. 4055/86 z 22. decembra 1986, ktorým sa uplatňuje zásada slobody poskytovať služby na námornú dopravu medzi členskými štátmi a medzi členskými štátmi a tretími krajinami (Ú. v. ES L 378, s. 1; Mim. vyd. 06/01, s. 174) — Prístavy všeobecného významu — Zľavy a oslobodenia od prístavných poplatkov
   
      Výrok rozsudku
   
   
               1.
            
            
               Španielske kráľovstvo si tým, že ponechalo účinným článok 24 ods. 5 a článok 27 ods. 1, 2 a 4 zákona č. 48/2003 z 26. novembra 2003 o hospodárskom režime a o poskytovaní služieb prístavov všeobecného záujmu, ktoré stanovujú systém zliav a oslobodení od prístavných poplatkov, nesplnilo povinnosti, ktoré mu vyplývajú z článku 1 nariadenia Rady (EHS) č. 4055/86 z 22. decembra 1986, ktorým sa uplatňuje zásada slobody poskytovať služby na námornú dopravu medzi členskými štátmi a medzi členskými štátmi a tretími krajinami.
            
         
               2.
            
            
               Španielske kráľovstvo je povinné nahradiť trovy konania.
            
         
      (1)  Ú. v. EÚ C 69, 21.3.2009.